Σάρλοτ της Ουαλίας (γ. 2015)

Η Σάρλοτ της Ουαλίας (Charlotte of Wales, 2 Μαΐου 2015) είναι το δεύτερο παιδί και η μοναδική κόρη του Ουίλλιαμ, Πρίγκιπα της Ουαλίας και της Κάθριν, Πριγκίπισσας της Ουαλίας .

Είναι τρίτη της γραμμής διαδοχής του βρετανικού θρόνου, μετά τον πατέρα της και τον αδελφό της, πρίγκιπα Γεώργιο.

Ανακοίνωση της εγκυμοσύνης και γέννηση

Η ανακοίνωση ότι ο Δούκας και η Δούκισσα του Κέιμπριτζ περιμένουν τη γέννηση του δεύτερου παιδιού τους έγινε στις 8 Σεπτεμβρίου 2014 από την Οικία Κλάρενς.  Μετέπειτα, στις 20 Οκτωβρίου ανακοινώθηκε από το Παλάτι του Κένσινγκτον ότι το μωρό αναμενόταν να γεννηθεί τον Απρίλιο του 2015.

Η Καρλόττα γεννήθηκε στις 2 Μαΐου 2015 και τοπική ώρα 08:34 με βάρος 3,71 κιλά στο Νοσοκομείο Σαιντ Μαίρυ του Λονδίνου. Ο πατέρας της ήταν παρών στην γέννηση, που έγινε στο ίδιο νοσοκομείο που γεννήθηκε κι εκείνος. Ο τοκετός ξεκίνησε στις 06:00 τοπική ώρα και ολοκληρώθηκε με φυσιολογικό τρόπο. Στη διαδικασία βοήθησαν η μαίες Αρόνα Αχμέτ και Τζάκι Ντάνκλεϋ-Μπεντ, με τους γιατρούς Άλαν Φάρδινγκ (χειρούργος-γυναικολόγος), Γκάυ Θορπ-Μπίστον (χειρούργος-γυναικολόγος), Σάνιτ Γκόνταμπλ (σύμβουλος-νεογνολόγος) και Χιου Τόμας (ιατρός). Ο Φάρδινγκ, ο Θορπ-Μπίστον και ο Γκόνταμπλ ήταν, επίσης, παρόντες στην πρώτη γέννηση του παιδιού της Δούκισσας του Κέιμπριτζ, το 2013. Το μωρό παρουσιάστηκε από τους γονείς του στους πολίτες που βρίσκονταν έξω από το νοσοκομείο σε λιγότερες από δέκα ώρες μετά τη γέννησή του.

Το βράδυ της επόμενης ημέρας, αξιοθέατα, όπως η Γέφυρα του Πύργου, ο Τροχός της Χιλιετίας και τα συντριβάνια της Πλατείας Τραφάλγκαρ στο Λονδίνο, καθώς και ο Πύργος της Ειρήνης στην Οττάβα, φωτίστηκαν με χρώμα ροζ για να σηματοδοτηθεί η γέννηση της Πριγκίπισσας. Στις 4 Μαΐου πυροδοτήθηκαν 21 κανονιοβολισμοί στο Χάυντ Παρκ και στον Πύργο του Λονδίνου. Αργότερα, την ίδια μέρα, ανακοινώθηκε ότι το όνομα που θα δινόταν στην Πριγκίπισσα ήταν το Καρλόττα Ελισάβετ Νταϊάνα, προς τιμήν του παππού της, Κάρολο (θηλυκή εκδοχή του ονόματος "Κάρολος"), την προ-γιαγιά της Ελισάβετ Β΄ και της γιαγιάς της Νταϊάνα.

Στις 5 Ιουλίου 2015, η Καρλόττα βαπτίσθηκε από τον Αρχιεπίσκοπο του Καντέρμπερυ στην Εκκλησία της Αγίας Μαρίας Μαγδαληνής στο Σάντριγχαμ. Ανάδοχοί της ήταν η Λώρα Φέλλοουζ, ξαδέλφη του Ουίλλιαμ, ο Άνταμ Μίντλτον, ξάδελφος της Κάθριν, και οι οικογενειακοί φίλοι Τόμας βαν Στράουμπιντζι, Τζέημς Μιντ και Σόφι Κάρτερ.

Τίτλοι και συνταγματική θέση
2 Μαΐου 2015 - 8 Σεπτεμβρίου 2022 : Η Αυτής Βασιλική Υψηλότητα Πριγκίπισσα Σάρλοτ του Κέιμπριτζ
8 Σεπτεμβρίου 2022 - 9 Σεπτεμβρίου 2022: Η Αυτής Βασιλική Υψηλότητα Πριγκίπισσα Σάρλοτ της Κορνουάλης και του Κέιμπριτζ 
9 Σεπτεμβρίου 2022 - σήμερα: Η Αυτής Βασιλική Υψηλότητα Πριγκίπισσα Σάρλοτ της Ουαλίας
Η Καρλότα είναι από τη στιγμή της γέννησής της μια Βρετανίδα Πριγκίπισσα, που διαθέτει την προσφώνηση Βασιλική Υψηλότητα, σύμφωνα με τις πράξεις που εξέδωσε η βασίλισσα Ελισάβετ Β΄ στις 31 Δεκεμβρίου 2012, όταν χορήγησε τον συγκεκριμένο τίτλο και προσφώνηση σε όλα τα παιδιά του μεγαλύτερου γιου του Πρίγκιπα της Ουαλίας. 

Η πριγκίπισσα είναι τρίτη στη γραμμή διαδοχής του βρετανικού θρόνου μετά τον πατέρα της και τον αδελφό της.Εξαιτίας των αλλαγών στη νομοθεσία περί διαδοχής, που βρίσκονται σε ισχύ από το 2015, η Σάρλοτ δεν μπορεί να τοποθετηθεί πίσω στη γραμμή διαδοχής από τον νεότερο αρσενικό διάδοχο της, Πρίγκιπα Λούι.

Καταγωγή
Γενεαλογικά από την πλευρά του πατέρα της είναι μέλος του Οίκου του Ουίνδσορ και από την πλευρά της μητέρας της κατάγεται από την οικογένεια Μίντλτον.http://www.telegraph.co.uk/news/uknews/kate-middleton/11484034/family-tree-sucession.htmlhttp://www.dailymail.co.uk/femail/article-3338238/Princess-hearts-Intimate-family-photos-baby-Charlotte-six-months-old-unveiled-taken-Duchess-Cambridge.html Μέσω της γιαγιάς της, Νταϊάνα, Πριγκίπισσας της Ουαλίας, προέρχεται από την οικογένεια Σπένσερ, καθώς επίσης και από τον Χένρυ Φίτσροϋ, 1ο Δούκα του Γκράφτον, και τον Τσαρλς Λέννοξ, 1ο Δούκα του Ρίτσμοντ, δύο νόθων γιων του Καρόλου Β΄. Ως  δισέγγονη του πρίγκιπα Φίλιππου, Δούκα του Εδιμβούργου, κατάγεται από τον Οίκο του Γκλύξμπουργκ, τμήματος του Οίκου του Όλντενμπουργκ.http://www.ilgiornale.it/news/mondo/ora-royal-girl-rischia-avere-quattro-cognomi-1124289.html

 Γενεαλογία 

Σημειώσεις   

Παραπομπές

 Εξωτερικοί σύνδεσμοι 
 Princess Charlotte of Cambridge at the Royal Family website
 The Duke and Duchess of Cambridge website
 Birth certificate (image)


Κατηγορία:Οίκος Ουίνδσορ
Κατηγορία:Βρετανίδες πριγκίπισσες